Toate piesele originale BMW au o garanţie de doi ani, inclusiv costurile manoperei. Cerinţele de calitate şi toleranţele de fabricaţie ale pieselor originale BMW sunt, în general, mai stricte decât cele ale pieselor generice, chiar şi ale pieselor generice oferite de acelaşi furnizor. În plus, toate intervalele de întreţinere BMW sunt bazate pe durata de viaţă a pieselor originale BMW.
Exemple:
Filtre de aer: multe filtre de aer generice sunt proiectate să reziste un an, filtrele de aer BMW sunt proiectate să reziste doi ani. Intervalele de întreţinere BMW sunt bazate pe durata de viaţă a filtrelor de aer originale BMW.
Ştergătoarele de parbriz: arcuirea ştergătoarelor originale BMW se potriveşte perfect cu parbrizul modelului în cauză. Ştergătoarele generice nu se potrivesc perfect, deoarece sunt concepute pentru mai multe mărci şi modele diferite (numărul de modele compatibile este indicat pe cutia ştergătoarelor de parbriz generice).
Frâne: Plăcuţele de frână originale BMW se potrivesc perfect cu modelul tău BMW datorită amestecului special din care sunt confecţionate. Acest lucru garantează performanţe excelente la frânare şi siguranţă maximă.